CELEX: 62014TN0674
Language: et
Date: 2014-09-19 00:00:00
Title: Kohtuasi T-674/14: 19. septembril 2014 esitatud hagi – SEA versus komisjon

3.11.2014   
            
            
               ET
            
            
               Euroopa Liidu Teataja
            
            
               C 388/23
            
         19. septembril 2014 esitatud hagi – SEA versus komisjon
   (Kohtuasi T-674/14)
   2014/C 388/29
   Kohtumenetluse keel: itaalia
   
      Pooled
   
   
      Hageja: Società per azioni esercizi aeroportuali (SEA) (Segrate, Itaalia) (esindajad: advokaadid F. Gatti, J.-F. Bellis, F. Di Gianni ja A. Scalini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 9. juuli 2014. aasta otsus C (2014) 4537 final, millega algatati ametlik uurimismenetlus Airport Handling’u asutamise suhtes ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et vaidlustatud otsus ei ole põhjendatud.
               
                           —
                        
                        
                           Hageja väidab selles osas, et vaidlustatud otsuses on jäetud tähelepanuta teatud asjaolud (näiteks Airport Handlingu ja SEA Handlingu, keda peetakse riigiabi SA.21420 saajaks, vahel majandusliku järjepidavuse täieliku puudumise tagamiseks trusti asutamine), millel on otsuse seisukohast oluline tähtsus ning mis tehti komisjonile selgelt teatavaks.
                        
                     
         
               2.
            
            
               Teine väide, et kohaldati vääralt ELTL artikli 107 lõiget 1; selline vääralt kohaldamine tuleneb hageja poolt komisjonile teatavaks tehtud oluliste asjaolude ning objektiivse teabe ebaõigest hindamisest.
               
                           —
                        
                        
                           Hageja väidab selles osas, et vaidlustatud otsuses asus komisjon ekslikult seisukohale, et Airport Handlingut saab pidada SEA Handlingu majandustegevuse jätkajaks ning et hageja poolt Airport Handlingusse tehtud sissemakse kujutab endast riigiabi ELTL artikli 107 lõike 1 tähenduses.
                        
                     
         
               3.
            
            
               Kolmas väide, et on rikutud õiguspärase ootuse, hea halduse, proportsionaalsuse ja diskrimineerimiskeelu üldpõhimõtteid.
               
                           —
                        
                        
                           Hageja väidab selles osas, et komisjoni talituste käitumisviis ning vaidlustatud otsus on selgelt vastuolus Euroopa Liidu õiguse eespool nimetatud põhimõtetega. Eeskätt seoses proportsionaalsuse põhimõttega väidab hageja, et komisjon oleks pidanud kõrvaldama oma kahtlused hageja poolt talle juba enne uurimist esitatud teabe hoolika analüüsi abil, selle asemel et teha ametliku uurimismenetluse algatamise otsus, mille ta vaidlustab.